**แนวทางส่งเสริมการอ่านหนังสือของผู้สูงอายุเพื่อเสริมสร้างพัฒนาการเด็กปฐมวัยบ้านกรูด ตำบลช้างทอง อำเภอเฉลิมพระเกียรติ จังหวัดนครราชสีมา**

**บทคัดย่อ**

การวิจัยนี้เป็นการวิจัยเชิงปฏิบัติการแบบมีส่วนร่วม มีวัตถุประสงค์ 1) เพื่อศึกษาสถานการณ์การส่งเสริมการอ่านหนังสือของผู้สูงอายุเพื่อเสริมสร้างพัฒนาการเด็กปฐมวัยบ้านกรูด ตำบลช้างทอง อำเภอเฉลิมพระเกียรติ จังหวัดนครราชสีมา 2) เพื่อศึกษาบทบาทผู้สูงอายุในการดูแลเด็กปฐมวัยบ้านกรูด ตำบลช้างทอง อำเภอเฉลิมพระเกียรติ จังหวัดนครราชสีมา

3) เพื่อศึกษาแนวทางส่งเสริมการอ่านหนังสือของผู้สูงอายุบ้านกรูด ตำบลช้างทอง อำเภอเฉลิมพระเกียรติ จังหวัดนครราชสีมา กลุ่มเป้าหมายเลือกแบบเจาะจงคือ 1) ผู้สูงอายุ จำนวน 7 คน

2) ครู จำนวน 1 คน 3) อสม. จำนวน 3 คน เครื่องมือวิจัย คือ 1) ประเด็นสัมภาษณ์ 2) แบบประเมินใช้ตรวจสอบข้อมูลแบบสามเส้าในด้านข้อมูล

ผลการวิจัยพบว่า

1. สถานะการส่งเสริมการอ่านหนังสือของผู้สูงอายุเพื่อเสริมสร้างพัฒนาการเด็กปฐมวัยบ้านกรูด ตำบลช้างทอง อำเภอเฉลิมพระเกียรติ จังหวัดนครราชสีมา โดยมีสถานการณ์ที่สำคัญ ดังนี้ ในครัวเรือนมีการอ่านหนังสือให้เด็กปฐมวัยฟังโดยผู้ที่อ่านจะแตกต่างกันไป และผู้สูงอายุมีการอ่านหนังสือให้เด็กปฐมวัยฟังน้อย ในโรงเรียนครูจะเป็นผู้อ่านหนังสือให้เด็กปฐมวัยฟัง ประเภทหนังสือที่อ่านส่วนใหญ่เป็นหนังสือนิทาน

2. บทบาทผู้สูงอายุในการดูแลเด็กปฐมวัยบ้านกรูด ตำบลช้างทอง อำเภอเฉลิมพระเกียรติ จังหวัดนครราชสีมา โดยมีบทบาทสำคัญ ดังนี้ 1) เลี้ยงดูแทนพ่อแม่ 2) อบรมสั่งสอน

3) สนับสนุนการศึกษา

3. แนวทางส่งเสริมการอ่านหนังสือของผู้สูงอายุเพื่อเสริมสร้างพัฒนาการเด็กปฐมวัยบ้านกรูด ตำบลช้างทอง อำเภอเฉลิมพระเกียรติ จังหวัดนครราชสีมา โดยมีแนวทางสำคัญ ดังนี้

1) วิเคราะห์แนวทางส่งเสริมการอ่าน 2) กำหนดแนวทางส่งเสริมการอ่าน 3) ทดลองปฏิบัติแนวทางส่งเสริมการอ่าน 4) สรุปแนวทางส่งเสริมการอ่าน

คำสำคัญ : เด็กปฐมวัย ผู้สูงอายุ การส่งเสริมการอ่าน